  Наталья Тетерина 26-тӥ толсуре Удмуртиысь 12 школаосылы выль автобусъёсты сӥё-дано сётӥзы, ивортэ элькунысь Дышетонъя но тодосъя министерстволэн пресс-службазы. ГАЗ но ПАЗ маркаен машинаосты Алнаш, Эгра, Ува, Балезино, Кез, Вотка, Дэбес, Красногорск, Кизнер, Якшур-Бӧдья, Дэри ёросъёсысь но Ижкарысь дышетсконниослы висъязы. Автобусъёс федерал коньдэт чотын басьтэмын.  Туннэ ми автобусъёсты школаослы сӥё-дано сётӥськом. <…> Куартолэзе на Росисысь Дышетонъя министерствое Удмуртилы федерал коньдэт чотын автобусъёс басьтыны курон лэземын вал. Нырысетӥ партиез сётэмын. Ӟечкыласько ваньдэсты, Выль арлы та туж умой кузьым Елена Землякова, Удмуртиысь Дышетонъя но тодосъя министерствоысь управленилэн кивалтӥсез Тодэ вайытом, туэ нырысетӥ кварталын Удмуртилэн коньдэтэз чотын 12 автобус басьтӥзы. Тямыссэ оштолэзе гурт школаослы сётӥзы, эшшо ньылзэ - куартолэзе.  Тегъёс: Дышетон Ижкар Транспорт Удмуртия пиналъёс школаос автобусъёс Дышетонъянотодосъяминистерство  